**Bonyhád Város Önkormányzata**

**ELŐTERJESZTÉS**

Bonyhád Város Önkormányzata Képviselő- testületének 2015. október 22-i

rendes/rendkívüli testületi ülésére

|  |  |
| --- | --- |
| Tárgy: | Visszatérítendő támogatás nyújtása az MNP Mérnök Iroda Kft. részére |
| Előterjesztő: | Filóné Ferencz Ibolya polgármester |
| Előterjesztést készítette: | Fauszt Józsefné pénzügyi osztályvezető |
| Előterjesztés száma: | 193.sz. |
| Melléklet: | Támogatási szerződés |
| Előzetesen tárgyalja: | Pénzügyi Ellenőrző és Gazdasági Bizottság |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

A Képviselő-testület 170/2015. (IX.14.) sz. határozatában foglaltaknak megfelelően a KEOP-2015-4.10.0/U azonosító számú felhívásra „Bonyhád városi tanuszoda technológiai hő- és villamos energia igényének kielégítése megújuló energiaforrások alkalmazásával” címmel pályázatot nyújtottunk be 2015. szeptember 15-én. A pályázatot befogadták, a hozzá kapcsolódó megvalósítási dokumentáció benyújtása október 15-én megtörtént. A pályázathoz tartozó támogatási szerződés megkötésére várhatóan 2015. október végéig kerül sor. Az elszámolásra vonatkozó szabályokat a hivatkozott támogatási szerződés rögzíti majd.

A kivitelező kiválasztása a közbeszerzésekről szóló 2011. évi CVIII. törvényben rögzített eljárásrend alapján megtörtént, ennek alapján a kivitelezésre az MNP Mérnökiroda kapott megbízást.

A pályázat alapján az uszodai fejlesztésnek 2015. november 30-ig be kell fejeződnie. Tekintettel a szoros befejezési határidőre az előkészítési munkákhoz tartozó beszerzéseket a kivitelezőnek haladéktalanul el kell kezdeni, amelyhez kacsolódóan kérelemmel fordult az Önkormányzathoz, hogy a megrendelt anyagok költségekhez 25 millió Ft összegű visszatérítendő támogatást biztosítson.

A támogatás utalására, visszafizetésére vonatkozó szabályokat a testületi ülésen kiosztandó melléklet tartalmazza. Tekintettel arra, hogy a pályázat hiánypótlási szakaszában vagyunk, a megállapodás végleges szövege még változhat. Eszerint a 25.000 eFt összegű támogatás utalására Képviselő-testület döntését követően, visszafizetésére 2015. november 20. napig kerül sor.

A kérést a pályázat eredményes megvalósítása érdekében támogatjuk.

Kérem a Tisztelt Képviselő-testületet a határozati javaslat elfogadására.

**Határozati javaslat:**

1. Bonyhád Város Önkormányzati Képviselő-testülete az MNP Mérnöki Iroda Kft (7626 Pécs, Felsővámház utca 30. földszint 1., adószám: 14218671-2-02, bankszámlaszám: 50800111-15291813-00000000) részére 25.000.000.- Ft - a Bonyhád Városi tanuszoda technológiai hő- és villamos energia fejlesztés finanszírozása érdekében - visszatérítendő támogatás folyósítását határozza el.

A támogatás forrását Bonyhád Város Önkormányzata 2015. évi költségvetésének és végrehajtásának rendjéről szóló 3/2015. (II.20.) sz. önkormányzati rendelete kiadások fejezete általános tartaléka képezi.

2. A Képviselő-testület felhatalmazza Polgármesterét a támogatási szerződés aláírására.

Határidő: 2015. október 23.

Felelős: Filóné Ferencz Ibolya

Végrehajtásért felelős: Fauszt Józsefné

Határozatról értesül: MNP Mérnöki Iroda Kft, Petrich Csaba ügyvezető

Bonyhád, 2015. október 15.

Filóné Ferencz Ibolya

polgármester